Diari Oficial de la Generalitat Valenciana


Sumari del DOGV 6790, del 06-06-2012 (2012/5483)

RESOLUCIÓ de 29 de maig de 2012, de la Direcció General de Recursos Humans, per la qual es convoca la provisió, pel sistema de lliure designació, de diversos llocs de treball vacants de naturalesa funcionarial en la Conselleria de Justícia i Benestar Social, Convocatòria número 14/2012.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6790

Data del DOGV
:   06-06-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/5483


Data del document
:   29-05-2012

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 29 de maig de 2012, de la Direcció General de Recursos Humans, per la qual es convoca la provisió, pel sistema de lliure designació, de diversos llocs de treball vacants de naturalesa funcionarial en la Conselleria de Justícia i Benestar Social, Convocatòria número 14/2012. [2012/5483]
De conformitat amb l'article 80 de la Llei 7/2007, de 12 d'abril, per la qual s'aprova l'Estatut Bàsic de l'Empleat Públic, i l'article 102.1 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, el procediment de lliure designació amb convocatòria pública consistix en l'apreciació discrecional per l'òrgan competent de la idoneïtat dels candidats en relació amb els requisits exigits per a l'exercici del lloc. Així mateix, l'EBEP establix que les lleis de desplegament d'este establiran els criteris per a determinar els llocs que per la seua especial responsabilitat i confiança puguen cobrir-se pel procediment de lliure designació amb convocatòria pública.
Vist que hi ha uns quants llocs de treball vacants en la Conselleria de Justícia i Benestar Social, el sistema de provisió del qual és el de lliure designació, d'acord amb el que disposa l'article 102 Llei d'Ordenació i Gestió de la Funció Pública Valenciana i les relacions de llocs de treball publicades, aprovades per Resolució d'esta Direcció General de 30 de juliol de 2010 (DOCV número 6326, de 5 d'agost de 2010), actualitzades per Resolució de 9 de març de 2011 (DOCV número 6478, d'11 de març de 2011), i fent ús de les atribucions conferides per l'article 27 del Decret 33/1999, de 9 de març, del Consell, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana, així com per l'article 35 del Decret 119/2011, de 9 de setembre, del Consell, pel qual s'aprova el Reglament Orgànic i Funcional de la Conselleria d'Hisenda i Administració Pública, resolc:
Primer
Convocar per a la seua provisió pel sistema de lliure designació els llocs de treball que s'indiquen en l'annex III de la present resolució.
Segon
Aprovar les bases que regiran la present convocatòria i que figuren en l'annex I.
La present resolució posa fi a la via administrativa. De conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades podran interposar un recurs de reposició, amb caràcter potestatiu, davant del mateix òrgan que ha dictat esta resolució en el termini d'un mes comptador des de l'endemà de la publicació o, alternativament, si no s'interposa l'esmentat recurs de reposició, interposar un recurs contenciós administratiu davant del jutjat contenciós administratiu de la ciutat de València, o aquell en la circumscripció del qual tinga la persona recurrent el seu domicili, en el termini de dos mesos comptadors des de l'endemà de la publicació d'esta resolució.
València, 29 de maig de 2012.- La directora general de Recursos Humans: Ana Brugger Navarro
ANNEX I
Bases de la convocatòria
Primera. Requisits de participació
Podrà participar en esta convocatòria el personal funcionari de carrera de l'administració de la Generalitat, i d'altres administracions públiques en el lloc de treball número 22322, que reunisca els requisits i les condicions que establix la normativa vigent i, en particular, els requisits per a la provisió dels llocs de treball que figuren en l'annex III de la present resolució, d'acord amb la relació de llocs de treball actualitzada.
Els requisits de participació hauran de complir-se en la data d'acabament del termini de presentació de sol·licituds i mantindre's fins a la presa de possessió.
Estos requisits hauran d'acreditar-se dins del termini de presentació d'instàncies per mitjà de còpia de la documentació acreditativa del seu compliment degudament compulsada, llevat que consten anotats en el Registre de Personal de la Generalitat.
Segona. Sol·licituds de participació
La sol·licitud, adaptada al model que es publica en l'annex II i que es troba disponible en la pàgina web de la Generalitat (, Guia PROP, ocupació pública), haurà de presentar-se en el termini de 20 dies hàbils comptats des de l'endemà de la publicació d'esta convocatòria en el Diari Oficial de la Comunitat Valenciana, en el registre general de la Conselleria d'Hisenda i Administració Pública (carrer Sant Calze, número 2, de València), en els dels servicis centrals i territorials de les distintes conselleries o en qualsevol de les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i remetre's (format PDF) a l'adreça de correu electrònic .
Juntament amb la sol·licitud, s'haurà de presentar un currículum vitae, on es facen constar les dades que es crega oportú posar de manifest i que siguen rellevants als efectes de l'exercici de les funcions assignades al lloc de treball, i adjuntar-hi la documentació justificativa corresponent, llevat que conste anotada en el Registre de Personal de l'administració de la Generalitat, i en este cas no serà necessària la seua aportació i serà suficient citar-la en la sol·licitud.
Tercera. Òrgan tècnic de provisió
L'òrgan tècnic de provisió de la present convocatòria tindrà la composició següent :
Titulars:
Presidenta:
Mª Begoña Meléndez Pérez, Conselleria de Justícia i Benestar Social.
Vocals:
- Begoña Duart Quiles, Conselleria de Justícia i Benestar Social.
- Luís Gimeno Gasca, Conselleria de Justícia i Benestar Social.
- David Martí Pachón, Conselleria d'Hisenda i Administració Pública.
Vocal secretària:
Ana Masiá Llorca, Direcció General de la Recursos Humans.
Suplents:
President:
Vicente Llopis Sala, Conselleria de Justícia i Benestar Social.
Vocals:
- Carmen Beut Blasco, Conselleria de Justícia i Benestar Social.
- Luisa Mª Viciano Aguirre, Conselleria de Justícia i Benestar Social.
- Francisco Javier Alfonso Martínez, Conselleria d'Hisenda i Administració Pública.
Vocal secretària:
Teresa Carrasco Mateu, Direcció General de la Recursos Humans.
L'òrgan tècnic de provisió tindrà la consideració d'òrgan col·legiat de l'administració i, com a tal, estarà sotmesa a les normes contingudes en la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.
Quarta. Proposta d'adjudicació
A la vista de les sol·licituds presentades, la subsecretaria de la Conselleria de Justícia i Benestar Social emetrà un informe sobre la persona que, si és el cas, considere més idònia per a l'exercici de cada un dels llocs de treball.
Evacuat l'esmentat informe, l'òrgan tècnic de provisió, després de la comprovació del compliment dels requisits de provisió del lloc de treball i de les normes que regixen la present convocatòria, formularà una proposta d'adjudicació, que es farà pública en el tauler d'anuncis dels servicis centrals de València i dels servicis territorials de Castelló, Alacant i València, de la Conselleria d'Hisenda i Administració Pública, i en la pàgina web de la Generalitat (, Guia PROP, ocupació pública), i es concedirà a les persones interessades un termini de 10 dies hàbils per a al·legar i justificar el que estimen pertinent.
Les al·legacions es dirigiran a l'òrgan tècnic de provisió (Conselleria d'Hisenda i Administració Pública, Direcció General de Recursos Humans, carrer del Miquelet, 5, 46458, València.) en la forma establida en la base segona, i a l'adreça de correu electrònic
Finalitzat el termini d'al·legacions, l'òrgan tècnic de provisió estudiarà i resoldrà les possibles al·legacions i elevarà la seua proposta d'adjudicació a la Conselleria de Justícia i Benestar Social.
Quinta. Resolució de la convocatòria
A la vista de tot això, el titular de la conselleria resoldrà, de conformitat amb el que establix l'article 102 de la Llei d'Ordenació i Gestió de la Funció Pública Valenciana, bé la seua adjudicació a les persones que considere més idònies per a l'exercici dels llocs de treball, bé que es declaren deserts, inclús existint personal que reunisca els requisits exigits, si considera que cap resulta idoni per al seu exercici.
En el primer cas, la resolució haurà d'indicar expressament la data en què haurà d'efectuar-se la presa de possessió i, si és el cas, el cessament en l'actual lloc de treball.
Així mateix, si la persona adjudicatària del lloc de treball convocat classificat com a obert a altres administracions públiques fora funcionari o funcionària d'una altra administració, en la resolució es farà constar que no s'integrarà en l'Administració de la Generalitat, de conformitat amb allò que disposa l'article 29 de la Llei 10/2010, de 9 de juliol, d'Ordenació i Gestió de la Funció Pública Valenciana.
La dita resolució serà remesa a la Direcció General de Recursos Humans per a la seua publicació en el Diari Oficial de la Comunitat Valenciana.
Sexta. Termini de resolució
La present convocatòria es resoldrà en un termini no superior a tres mesos, comptats des de l'endemà de la data de finalització del termini de presentació de sol·licituds.
ANNEX II / ANEXO IIANEXO III / ANNEX III
CONSELLERIA DE JUSTICIA I BENESTAR SOCIAL
CONSELLERIA DE JUSTICIA Y BIENESTAR SOCIAL
Puesto Denominación Clasificación Pro Ab. Localidad Denominación Centro Requisitos
Lloc Denominació Classificació Pro Ob. Localitat Denominació Centre Requisits
1333 QBQ SERV.GESTIÓ PROGRAMES DE F A 26E049 LD VALENCIA DIRECCIÓ GENERAL DE FAMILIA I - Grupo A
FAMILIA I CONCILIACIÓ Sector: General DONA
Funciones / Funcions:
- Dirigir i coordinar les unitats inferiors.
- Programar, dirigir, supervisar i retre compte dels resultats, respecte de les funcions que tinga encomanades segons el reglament orgànic ifuncional del centre directiu al qual estiga adscrit.
Puesto Denominación Clasificación Pro Ab. Localidad Denominación Centro Requisitos
Lloc Denominació Classificació Pro Ob. Localitat Denominació Centre Requisits
6541 ESK SERV. ACCIÓ SOCIAL F A 26E049 LD ALACANT/ALICANTE DIRECCIÓ TERRITORIAL DE - Grupo A
Sector: Indistint G/E JUSTICIA I BENESTAR SOCIAL
ALACANT
Funciones / Funcions:
- Programar, dirigir, supervisar i retre compte dels resultats, respecte de les funcions que tinga encomanades segons el reglament orgànic ifuncional del centre directiu al qual estiga adscrit.
- Dirigir i coordinar les unitats inferiors.
Puesto Denominación Clasificación Pro Ab. Localidad Denominación Centro Requisitos
Lloc Denominació Classificació Pro Ob. Localitat Denominació Centre Requisits
15096 CAP SERV. CONTRACTACIÓ I F A 26E049 LD VALENCIA SOTSSECRETARIA - Grupo A
ASSUMPTES GENERALS Sector: General
Funciones / Funcions:
- Programar, dirigir, supervisar i retre compte dels resultats, respecte de les funcions que tinga encomanades segons el reglament orgànic ifuncional del centre directiu al qual estiga adscrit.
- Dirigir i coordinar les unitats inferiors.
Puesto Denominación Clasificación Pro Ab. Localidad Denominación Centro Requisitos
Lloc Denominació Classificació Pro Ob. Localitat Denominació Centre Requisits
18716 CAP SERV. ENTITATS JURÍDIQUES F A 28E050 LD VALENCIA DIRECCIÓ GENERAL DE JUSTÍCIA - Grupo A
Sector: General LLICENCIAT/ADA DRET
Funciones / Funcions:
- Dirigir y coordinar las unidades inferiores.
- Programar, dirigir, supervisar y rendir cuenta de los resultados, respecto de las funciones que tenga encomendadas según el Reglamento Orgánico y Funcional del centro directivo al que
esté adscrito.
Puesto Denominación Clasificación Pro Ab. Localidad Denominación Centro Requisitos
Lloc Denominació Classificació Pro Ob. Localitat Denominació Centre Requisits
22636 CAP SERV. GESTIÓ PROGRAMES I F A 28E050 LD AP VALENCIA DIRECCIÓ GENERAL D'INTEGRACIÓ - Grupo A
COOPERACIÓ Sector: Indistint G/E I COOPERACIÓ
Funciones / Funcions:
- Programar, dirigir, supervisar i retre compte dels resultats, respecte de les funcions que tinga encomanades segons el reglament orgànic ifuncional del centre directiu al qual estiga adscrit.
- Dirigir i coordinar les unitats inferiors.
Puesto Denominación Clasificación Pro Ab. Localidad Denominación Centro Requisitos
Lloc Denominació Classificació Pro Ob. Localitat Denominació Centre Requisits
25594 CAP SERV.D'AVALUACIÓ I ORIENTACIÓ F A 26E049 LD VALENCIA DIRECCIÓ TERRITORIAL DE - Grupo A
Sector: Indistint G/E JUSTICIA I BENESTAR SOCIAL
VALENCIA
Funciones / Funcions:
- Dirigir i coordinar les unitats inferiors.
- Programar, dirigir, supervisar i retre compte dels resultats, respecte de les funcions que tinga encomanades segons el reglament orgànic ifuncional del centre directiu al qual estiga adscrit.
Puesto Denominación Clasificación Pro Ab. Localidad Denominación Centro Requisitos
Lloc Denominació Classificació Pro Ob. Localitat Denominació Centre Requisits
25360 CAP SERVEI D'AVALUACIÓ I F A 26E049 LD ALACANT/ALICANTE DIRECCIÓ TERRITORIAL DE - Grupo A
ORIENTACIÓ Sector: Indistint G/E JUSTICIA I BENESTAR SOCIAL
ALACANT
Funciones / Funcions:
- Dirigir i coordinar les unitats inferiors.
- Programar, dirigir, supervisar i retre compte dels resultats, respecte de les funcions que tinga encomanades segons el reglament orgànic ifuncional del centre directiu al qual estiga adscrit.
Puesto Denominación Clasificación Pro Ab. Localidad Denominación Centro Requisitos
Lloc Denominació Classificació Pro Ob. Localitat Denominació Centre Requisits
25775 CAP SERV MED.PREV.VIO.GÉNERE I F A 28E050 LD VALENCIA DIRECCIÓ GENERAL DE FAMILIA I - Grupo A
AT.DONES VICTIMES Sector: Indistint G/E DONA
Funciones / Funcions:
- Dirigir i coordinar les unitats inferiors.
- Programar, dirigir, supervisar i retre compte dels resultats, respecte de les funcions que tinga encomanades segons el reglament orgànic ifuncional del centre directiu al qual estiga adscrit.
Puesto Denominación Clasificación Pro Ab. Localidad Denominación Centro Requisitos
Lloc Denominació Classificació Pro Ob. Localitat Denominació Centre Requisits
26754 CAP SERVEI ATENCIÓ AL MENOR F A 28E050 LD VALENCIA DIRECCIÓ GENERAL DEL MENOR - Grupo A
INFRACTOR Sector: Indistint G/E
Funciones / Funcions:
- Programar, dirigir, supervisar i retre compte dels resultats, respecte de les funcions que tinga encomanades segons el reglament orgànic ifuncional del centre directiu al qual estiga adscrit.
- Dirigir i coordinar les unitats inferiors.
AP = Abierto a otras administraciones / Obert a altres administracions